Silje Josten Kjosbakken

Silje Josten Kjosbakken (født 1981) er samfunnsdebattant (blogger) og politiker for Rødt. 
I Stortingsvalget 2017 var hun Rødts førstekandidat i Akershus.

Kjosbakken bor på Rånåsfoss i Sørum. Hun er oppvokst i Vestby. Hun arbeider innen fraktbransjen, men har en periode vært profesjonell fotograf.

 Blogger 
Kjosbakken skriver bloggen Bryggesjauerfrue. På 2000-tallet har det vært arbeidskonflikter ved flere havner i Norge, blant annet Oslo Havn, der Kjosbakkens mann er havnearbeider. Gjennom bloggen (og før det i Facebook-debatter) har hun gått aktivt inn på arbeidernes side.

Hun har tidligere hatt bloggen Et fotografisk minne.

 Rødt-politiker 
I 2016 blei Kjosbakken valgt inn i styret for Oslo Havn KF.«Havnestyrefrua», Dagsavisen 10. oktober 2016. Hun blei seinere nominert på førsteplass på lista til Rødt Akershus ved stortingsvalget 2017.Nettstedet til Rødt Akershus , besøkt 10. april 2017. Våren 2017 blei hun valgt til andre nestleder i Rødt.«Dramagaranti til Tinget», Stavanger Aftenblad 3. april 2017. Hun var da nestleder for partiet frem til våren 2023 da Charlotte Therkelsen ble valgt som ny andre nestleder siden Kjosbakken ikke stilte til gjenvalg.

 Referanser 

«Bryggesjauernes Jeanne d'Arc», Transportarbeideren 16. januar 2014, side 12–15.
«Med øye for foto», Østlandets Blad 18. desember 2010, side 30–31.

 Eksterne lenker 




Kategori:Rødts ledelse
Kategori:Rødt-politikere i Akershus
Kategori:Norske bloggere